Historisk Overblik over Landets Opdagelse. 59 
Det, der præger Grønlands Opdagelseshistorie, er Landets sær- 
egne Natur, som det ikke har fælles med noget andet i Verden. 
Mod Nord strækker det sig længst af alle Lande, vi kender; mod 
Syd naar det ned til Bredder, under hvilke der andetsteds paa Jor- 
den findes tempererede, frugtbare Kulturlande, som i ingen Hen- 
seende har Polaregnenes Særpræg. Ikke desto mindre er netop den 
Del af Sydgrønland, der vender mod Evropa — de grønlandske 
Opdageres Hjemstavn — et af de mest udprægede Polarlande, be- 
dækket af een stor Isbræ, der naar næsten helt ud til Kysten; og 
Kysten selv er en af de vanskeligst tilgængelige, man kender, fordi 
det er langs den, Polarbassinets Ismasser strømmer mod Syd. Den 
ostgronlandske Isstrom, som er det første, der møder den fra Øst 
kommende Opdager, har mere end noget andet særpræget Grønlands 
Opdagelseshistorie. 
Dertil kommer dog mange andre Særegenheder; først og frem- 
mest den, at Landets Indre er en Isørken, der lige til de seneste 
Tider har dannet en absolut Hindring for at udforske det fra Land- 
siden, ja endog har bevirket, at det Indre har været et fuldstændigt 
„terra incognita“, hvad det jo i Hovedsagen er endnu den Dag i Dag. 
Dernæst er der den Mærkelighed, at det kun er den sydlige Del af 
den mod Evropa vendende Kyst, der er saa utilgængelig. .Længere 
mod Nord er der ingen absolute Hindringer for, i nogenlunde gun- 
stige Aar at naa ind til Landet; og kommer man over paa den 
Kyst, som vender bort fra Evropa, bliver Adgangen nemmere og 
nemmere, jo længere man kommer mod Nord — til flere Grader 
paa den anden Side Polarkredsen, hvor Kysten atter begynder at blive 
mindre let tilgængelig. Som den sidste Besynderlighed møder os 
det Faktum, at den Indlandsis, der dækker Landet helt ned til Syd- 
spidsen, ikke følger det helt op til Nordspidsen, idet den nordligste 
Del af Landet danner en stor isfri Ø eller flere saadanne, der ved 
et smalt Stræde er skilt fra det isklædte Hovedland. Til Gengæld 
er den mod Nord vendende Kyst saa belemret af selve Polarbassi- 
nets Ismasser, at en Besejling af Landet paa den Kant vel næppe 
nogensinde vil kunne gennemføres saaledes som paa Østsiden, hver- 
ken med Baad tæt under Land eller et Stykke ude med Skib. 
De fleste andre Lande i Verden er altsaa fra Naturens Haand 
gjort Opdageren lettere tilgængelige end Grønland, og de færreste 
volder ham saa mange Overraskelser. I Virkeligheden taaler det kun 
,Sammenligning med det sydlige Polarkontinent; men dette, der ligger 
centralt om Polen, er mere ensartet og frembyder paa langt nær ikke 
saa mange — om man saa maa sige — geografiske Selvmodsigelser 
som Grønland. 
Det er derfor ganske naturligt, at dette underlige, uberegnelige 
